
PËR NDRYSHIMIN E EMËRTIMIT TË PRONËS “ISH-REPARTI USHTARAK 8830”, YZBERISHT, TIRANË, NË PËRGJEGJËSI ADMINISTRIMI TË MINISTRISË SË PUNËVE TË BRENDSHME, SI DHE SHEMBJEN E DISA NDËRTESAVE

Në mbështetje të nenit 100 të Kushtetutës, të nenit 11, të ligjit nr. 44/2015, “Kodi i Procedurave Administrative të Republikës së Shqipërisë”, dhe të nenit 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Punëve të Brendshme, Këshilli i Ministrave

VENDOSI: 

1. Emërtimi i pronës “Ish-Reparti Ushtarak 8830”, Yzberisht, Tiranë, në përgjegjësi administrimi të Ministrisë së Punëve të Brendshme, ndryshohet dhe zëvendësohet me “Reparti Special RENEA”.
2. Shembjen e ndërtesave ekonomike dhe administrative, komponentë përbërës të pronës “Reparti Special RENEA”, me numrat rendorë 25-27, sipas formularit (fleta 2), që i bashkëlidhet këtij vendimi dhe është pjesë përbërëse e tij.
3. Në inventarin e pronave hiqen ndërtesat ekonomike dhe administrative, komponentë përbërës të pronës “Reparti Special RENEA”, me numrat rendorë 1–27, sipas formularit (fletat 1 dhe 2), që i bashkëlidhet këtij vendimi dhe është pjesë përbërëse e tij.
4. Ngarkohen Ministria e Punëve të Brendshme, Drejtoria e Policisë së Shtetit, që, në përputhje me pikën 3, të këtij vendimi, të bëjë reflektimet në regjistrat e pasurive të paluajtshme për ndërtesat ekonomike që hiqen nga aktivet e bilanceve.
5. Ngarkohen ministri i Punëve të Brendshme, drejtori i Policisë së Shtetit dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTRI
Niko Peleshi

3.FORMULAR PER INVENTARIZIMIN E PRONAVE TE PALUAJTSHME SHTETERORE

